Turistifikazio

Turistifikazioa prozesu bat da, leku bat kontsumo turistikoko objektu bihurtzen den heinean aldatu egiten duena. Ondorio negatiboak eragiten ditu turistifikatutako tokian, eta aurkakotasun informala zein formala sortu izan du.

 Zergatiak 
Turistifikazioa garraiobideak areagotu eta hobetu ahala agertu da. Aro modernoan, inoiz baino azkarrago eta merkeago bidaiatzen da, eta gertuko zein nazioarteko bidaia gehiago egiten dira, hala nola, hiri-ihesaldi laburrak."How touristification is destroying European cities". Bondora Blog. 2019-10-31. Retrieved 2022-05-18.

Hirietan epe laburreko alokairuko etxebizitzen merkatuaren produkzioa esanguratsua izan zen 2000ko hamarkadaren hasieran. Eragile nagusi gisa aipatu daitezke teknologia digitalek ekonomian hartu zuten garrantzi gero eta handiagoa, eta hiriari balio handiagoa ateratzeko kapitalaren bultzada.

 Etxebizitza merkatuan ondorioak 
Etxebizitzen alokairu turistikorako merkatuaren hazkundeak (Airbnb bezalako plataformak) etxebizitzen turistifikazioa ekarri du hiri askotan, eskaintza hori Europako hiri gehienetara hedatuz. Alojamendu turistikorako eredu hori 'gentrifikazioaren gudu frontea' bihurtzen ari da Ipar zein Hego Globalean."How touristification is destroying European cities". Bondora Blog. 2019-10-31. Retrieved 2022-05-18.

Alokairu turistikoko merkatuan norbanakoek etxebizitzak alokatu ditzakete Airbnb bezalako plataformen bidez. Hala ere, plataforma horiek kritikatuak izan dira inbertsiogileei eta errentatzaileei aukera ematen dietelako bestela tokiko etxebizitza-parkearen parte izango liratekeen etxebizitzetan oporretarako alokairu iraunkorrak ezartzeko. Gentrifikazio mota bat da, hiriko tokiko biztanleak beren etxeetatik (edo auzoetatik) desplazatzen baitira, bisitarien beharrei erantzuteko. Lestégasek jaiegunetako alokairuak nagusi bihurtu diren auzoei airbnbarrios esaten die.Gant, Agustín Cócola (August 2016). "Holiday Rentals: The New Gentrification Battlefront". Sociological Research Online. 21 (3): 112–120. doi:10.5153/sro.4071. hdl:10451/35706. ISSN 1360-7804. S2CID 151864338.

 Aurkakotasuna 
Turistifikazioak kaltetutakoen protestak eragin ditu. Zenbait hiritan Airbnb-ren aurkako kartelak agertu izan diraSemi, Giovanni; Tonetta, Marta (October 2021). "Marginal hosts: Short-term rental suppliers in Turin, Italy". Environment and Planning A: Economy and Space. 53 (7): 1630–1651. doi:10.1177/0308518X20912435. ISSN 0308-518X. S2CID 216235487.. Protesta espontaneoak agertu izan dira saturazio turistiko handieneko hiri eta auzuneetan kaleen okupazioa, zarata eta zikinkeriaren aurka, besteak beste. Erakunde publikoen eta legegileen bidetik turismoaren eragin kaltegarriak kontrolpean hartzeko zenbait neurri eta arau ere aplikatu izan dira. Eta turistifikazioaren izaera eta eragin estrukturalaren alternatiba gisa desazkunde turistikoa proposatzen duten herri mugimenduak antolatu izan dira hainbat hiri eta lurraldetan; esate baterako, Europa Hegoaldeko zenbait tokitan antolatuta dauden SET sareko kideen baitan.

 Erreferentziak 

 Ikus gainera 
Gainturismo
Gentrifikazio
Desazkunde turistiko
SET sarea

 Kanpo estekak 

Kategoria:Turismoa